बोर्ड परीक्षाओं के लिए कसी कमर
ब्यावर|राजस्थान माध्यमिकशिक्षा बोर्ड की ओर से गुरूवार से कक्षा 12वीं की बोर्ड परीक्षा शुरू होने ने जा रही है। जहां बोर्ड के साथ शिक्षा विभाग ने परीक्षा के सफल आयोजन को लेकर समस्त तैयारियां पूर्ण कर ली है। जिला शिक्षा अधिकारी कैलाश झंवर ने बताया कि गुरूवार को कक्षा 12वीं बोर्ड परीक्षा की शुरूआत सुबह 8.30 से 11.45 तक आयोजित होगी। जिसमें 23 हजार 764 विद्यार्थी परीक्षा शामिल होंगे, तथा यह परीक्षा जिले के 132 केन्द्रोें पर आयोजित करवाई जाएगी। गुरूवार को पहली परीक्षा अंग्रेजी विषय की है। यह परीक्षा 25 मार्च तक चलेगी। प्रश्न पत्रों काे थानों में पहुंचा दिए गए है। 12वींं की परीक्षाओं के लिए 3 परीक्षा संग्रहण केन्द्र बनाए गए है। जहां पर परीक्षा केन्द्रों से उत्तर पुस्तिका जमा होगी। इन परीक्षा संग्रहण केन्द पर सीसीटीवी कैमरों से निगरानी होगी। वहीं सुरक्षा के लिए प्रत्येक एक संग्रहण केन्द्र पर 10 होमगार्ड तैनात रहेंगे। इन कैमरों से माध्यमिक शिक्षा बोर्ड जिला शिक्षा अधिकारी कार्यालय से निगरानी रखी जाएगी।
तैयारियोंको लेकर बैठक का अायोजन : बोर्डपरीक्षाओं के सफल आयोजन को लेकर शहर के परीक्षा केन्द्राें पर बैठक आयोजित कर शिक्षकों को आवश्यक दिशा निर्देश दिए गए। संग्रहण केन्द्र परीक्षा केन्द्र राजकीय पटेल उच्च माध्यमिक विद्यालय में बैठक आयोजित हुई। जहां संस्था प्रधान नारायण सिंह पंवार ने शिक्षकों को परीक्षा के लिए जिम्मेदारियां बांटी गई। संस्था प्रधान नारायण सिंह पंवार ने बताया कि बैठक में शिक्षकों को परीक्षा से जुडी समस्त जानकारियां दी गई। इस विद्यालय के अतिरिक्त शहर के राजकीय जैन गुरूकुल उच्च माध्यमिक विद्यालय, राजकीय उच्च माध्यमिक विद्यालय अशोक नगर, राजकीय बालिका उच्च माध्यमिक विद्यालय डिग्गी मोहल्ला, राजकीय बालिका उच्च माध्यमिक विद्यालय छावनी, मोहम्मद अली स्कूल, गोदावरी बालिका स्कूल, सनातन धर्म उच्च माध्यमिक विद्यालय राठी जी की हवेली में परीक्षा आयोजित होगी। बैठक में अतिरिक्त केन्द्राधीक्षक राजेन्द्र प्रजापति सहित अन्य शिक्षक उपस्थित थे।
hin_Deva hin_Deva hin_Deva